#### Výbor Národnej rady Slovenskej republiky

**pre financie, rozpočet a menu**

4. schôdza

**13**

**U z n e s e n i e**

**Výboru Národnej rady Slovenskej republiky**

**pre financie, rozpočet a menu**

**zo 4. septembra 2006**

Výbor Národnej rady Slovenskej republiky pre financie, rozpočet a menu prerokoval Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 26) **a**

1. **súhlasí**

**s** Návrhom skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 26)

1. odporúča

Národnej rade Slovenskej republiky

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 26) **schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia**

##### ukladá

##### predsedovi výboru

informovať predsedu Národnej rady Slovenskej republiky o výsledku

prerokovania uvedeného návrhu vo výbore

**Jozef B u r i a n**

predseda výboru

#### Ivan Varga

overovateľ výboru

#### Výbor Národnej rady Slovenskej republiky

**pre financie, rozpočet a menu**

Príloha k uzn. **č. 13**

**4.** schôdza

**Pozmeňujúce a doplňujúce návrhy**

# k Návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 26)

**––––––––––––––––––––––––––––––––––––––––––––––––––––––––––––––––––––––––––––––**

1. **K čl. I- bod 2**

V § 3 ods. 4 písm. b) bod 2 sa na konci pripájajú tieto slová: „v oblasti jadrovej energetiky“.

V § 3 ods. 4 písm. b) bod 4 sa na konci pripájajú tieto slová: „v oblasti jadrovej energetiky“.

Ide o spresnenie textu dotýkajúcej sa jadrovej energetiky.

1. **K čl. I – bod 5**

V § 5 ods. 2 sa slová “jadrový fond“ nahrádzajú slovami „rada správcov“.

Ide o doplnenie a spresnenie textu z pohľadu zabezpečenia odbornosti a kvality rozhodovania.

1. **K čl. I – nový bod**

V § 13 ods. 8 sa na konci vety dopĺňa: „po odpočte prostriedkov potrebných na úhradu schválených žiadostí pre rok 2006.“

Ide o spresnenie textu dotýkajúci sa prevodu majetku štátu zo správy fondu dňom 1. júla 2006 do správy jadrového fondu z príslušných účtov na jednotlivé podúčty a analytické účty až po úhrade schválených žiadosti pre rok 2006 pre fyzické a právnické osoby, ktoré sú držiteľmi povolenia na prevádzku jadrového zariadenia, nakladanie s rádioaktívnymi odpadmi, držiteľom povolenia na vývoz jadrových materiálov alebo na prepravu a pod. v zmysle § 10 tohto zákona.

1. **K čl. I –bod 6 nový text znie :**

„§ 13 sa dopĺňa odsekmi 10, 11 a 12, ktoré znejú :“

Ide o doplnenie textu nadväzujúci na navrhnutý nový ods.11.

1. **K čl. I – bod 6**

V § 13 doplniť nový odsek 11, ktorý znie :

„(11) Do času výberu odvodu podľa § 7 ods. 1 písm. b) môžu byť na návrh rady správcov a so súhlasom ministra prevedené finančné prostriedky z analytického účtu podľa § 8 ods. l písm. a) druhého bodu jadrová elektráreň V l na podúčet podľa § 8 ods. t písm. g) na skladovanie vyhoreného jadrového paliva v samostatných jadrových zariadeniach.“

Následne odsek 11 sa prečísluje na odsek 12.

Ide o nové ustanovenie dotýkajúce sa času výberu odvodu so zameraním racionálneho prevodu fin. prostriedkov z analytického účtu jadrovej elektrárne V 1 na podúčet na skladovanie vyhoretého jadrového paliva.

1. **K čl. I – bod 6**

V § 13 ods. 11 (nový odsek 12) za slová ...odseku 10 doplniť slová „a 11“.

Ide o doplnenie textu nadväzujúci na navrhnutý nový ods. 11.

1. **Nový bod**

Za čl. I sa vkladá čl. II**,** ktorý znie:

„Čl. II

Zákon Slovenskej národnej rady č. 401/1990 Zb. o meste Košice v znení zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 109/1993 Z. z. a zákona Národnej rady Slovenskej republiky č. 222/2006 Z. z. sa mení a dopĺňa takto:

Za § 27 sa vkladá § 27a, ktorý znie:

§ 27a

Prechodné ustanovenia účinné od 25. septembra 2006

(1) Vo voľbách do mestského zastupiteľstva v roku 2006 sa volí 50 poslancov.

(2) Pre voľby do mestského zastupiteľstva v roku 2006 sa utvoria viacmandátové volebné obvody, v ktorých sa volia poslanci mestského zastupiteľstva pomerne k počtu obyvateľov mesta, najviac však 12 poslancov v jednom volebnom obvode. Na území mestských častí možno utvoriť' aj jednomandátové volebné obvody, ak na počet obyvateľov mestskej časti pripadá iba jeden poslanec.“.

Doterajší čl. II sa označí ako čl. III.

Zákonom č. 222/2006 Z. z., ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov (ďalej len "zákon č. 222/2006 Z. z. O) sa okrem iného znížil počet poslancov mestského zastupiteľstva z 80 na 50 (§ 10 ods. 2). Zákon č. 222/2006 Z. z. má nadobudnúť účinnosť dňom vykonania všeobecných volieb do orgánov samosprávy obcí v roku 2006 okrem 32. bodu Čl. 1 (nové znenie § 18 ods. 2), ktorý sa týka určenia počtu poslancov miestnych zastupiteľstiev ; tento bod nadobudol účinnosť dňom vyhlásenia zákona č. 222/2006.

Vzhľadom na skutočnosť, že ustanovenie o počte poslancov mestského zastupiteľstva má nadobudnúť' účinnosť až dňom vykonania všeobecných volieb do orgánov samosprávy obcí v roku 2006, vznikajú pochybnosti, či je možné v čase, keď je ešte účinné ustanovenie zákona SNR č. 401/1990 Zb. o meste Košice v znení neskorších predpisov (ďalej len "zákon č. 40 l /1990 Zb. O) ustanovujúce, že mestské zastupiteľstvo má 80 poslancov vykonať opatrenia súvisiace s prípravou volieb podľa stavu, ktorý má vzniknúť až dňom vykonania volieb mestského zastupiteľstva v roku 2006, t.j. stavu, keď bude mať mestské zastupiteľstvo 50 poslancov.

Preto v záujme odstránenia akýchkoľvek pochybností a zabezpečenia právnej istoty navrhuje sa prostredníctvom tohto návrhu zákona výslovne ustanoviť, že na vykonanie volieb do mestského zastupiteľstva v roku 2006 je určený počet 50 poslancov a tento počet poslancov sa rozdelí do volebných obvodov pomerne k počtu obyvateľov mesta.

1. **K čl. II**

Slová „dňom vyhlásenia“ nahradiť slovami „25. septembra 2006.“.

Vzhľadom na pozmeňovací návrh v predchádzajúcom bode je potrebné zmeniť aj účinnosť' celého zákona tak, aby bolo jednoznačne ustanovené, že navrhovaný počet poslancov mestského zastupiteľstva mesta Košice bude možné mestským zastupiteľstvom rozdeliť do volebných obvodov pred uplynutím lehoty ustanovenej volebným zákonom, t.j. najneskôr do 28. septembra 2006. Navrhovaná účinnosť dňom vyhlásenia toto negarantuje v prípade, že by zákon bol vyhlásený po 28. septembri 2006.